โหดมันส์ฮา! “วิชัย” เทกฯ AAV ต่ำกว่าบุ๊ค-ย่อยผวาหุ้นเสี่ยงลงหนัก
โหดมันส์ฮา! "วิชัย" เทกฯ AAV ต่ำกว่าบุ๊ค-ย่อยผวาหุ้นเสี่ยงลงหนัก
13 มิ.ย. 2559

ผู้สื่อข่าวรายงานว่า วันนี้ (13 มิ.ย.) มีรายการสรุปซื้อขายกระดานรายใหญ่ (Big lot) ของหุ้นบริษัท เอเชีย เอวิเอชั่น จำกัด (มหาชน) หรือ AAV จำนวน 21 รายการ ปริมาณ 1,891,588,286 หุ้น มูลค่ารวม 7.94 พันล้านบาท ราคาเฉลี่ย 4.20 บาทต่อหุ้น ซึ่งเป็นราคาต่ำกว่ากระดานซื้อขาย
โดยการทำบิ๊กล็อตในครั้งนี้เป็นการขายหุ้น AAV ของกลุ่มผู้ถือหุ้นใหญ่ตระกูลแบเลเว็ลด์ให้กับนายวิชัย ศรีวัฒนประภา ประธานกรรมการ กลุ่มบริษัทคิง เพาเวอร์ ในสัดส่วน 39% คิดเป็นจำนวนหุ้น 1,891,588,286 หุ้นส่งผลให้กลุ่มบริษัทคิง เพาเวอร์ ขึ้นเป็นผู้ถือหุ้นใหญ่อันดับ 1 ของ AAV ขณะที่กลุ่มตระกูลแบเลเว็ลด์ยังคงเหลือสัดส่วนการถือหุ้นอยู่ 5% หรือคิดเป็น 242,500,000 หุ้น
ทั้งนี้ การเข้าหุ้นที่ราคา 4.20 บาท เป็นราคาที่ต่ำกว่ามูลค่าหุ้นทางบัญชีต่อหุ้น ซึ่งอยู่ที่ระดับ 4.36 บาท (ข้อมูลล่าสุด ณ วันที่ 10 มิ.ย.59) ส่งผลให้มีการคาดการณ์ว่าราคาหุ้นในวันพรุ่งนี้ (14 มิ.ย.) อาจจะปรับตัวลงแรง 
โครงสร้างผู้ถือหุ้นก่อน-หลัง ทำรายการ

โดยราคาหุ้น AAV ปิดตลาดวันนี้อยู่ที่ 6.00 บาท บวก 0.10 บ.หรือ 1.69% สูงสุดที่ 6.10 บาท ต่ำสุดที่ 5.70 บาท มูลค่าซื้อขายที่ 8.66 พันล้านบาท